CELEX: C2007/042/42
Language: fi
Date: 2007-02-24 00:00:00
Title: Asia T-369/06: Kanne 7.12.2006 — Holland Malt v. komissio

24.2.2007   
            
            
               FI
            
            
               Euroopan unionin virallinen lehti
            
            
               C 42/23
            
         Kanne 7.12.2006 — Holland Malt v. komissio
   (Asia T-369/06)
   (2007/C 42/42)
   Oikeudenkäyntikieli: englanti
   Asianosaiset
   
      Kantaja: Holland Malt BV (Lieshout, Alankomaat) (edustajat: lakimiehet O.W. Brouwer ja D. Mes)
   
      Vastaaja: Euroopan yhteisöjen komissio
   Vaatimukset
   
               —
            
            
               riidanalaisen päätöksen 1, 2, 3 ja 4 artikla on kumottava kokonaisuudessaan tai osittain
            
         
               —
            
            
               vastaaja on velvoitettava korvaamaan oikeudenkäyntikulut
            
         
               —
            
            
               asiassa on ryhdyttävä muihin tuomioistuimen tarpeellisiksi katsomiin toimenpiteisiin.
            
         Oikeudelliset perusteet ja pääasialliset perustelut
   Kantaja vaatii sen 26.9.2006 tehdyn komission päätöksen K(2006) 4196 lopullinen (1) kumoamista, jossa komissio totesi, että Alankomaiden kantajalle ehdollisena myöntämä tuki on yhteismarkkinoille soveltumaton valtiontuki.
   Kantaja esittää, että komission näkemys, jonka mukaan kyseinen tuki on yhteismarkkinoille soveltumaton valtiontuki, ei ole oikea, ja väittää, että komissio on soveltanut virheellisesti EY 87 artiklaa sekä useita yhteisön oikeuden periaatteita. Kantajan mukaan komissio
   
               1)
            
            
               sovelsi virheellisesti EY 87 artiklan 1 kohtaa, koska se ei osoittanut, että kyseinen tuki on tässä säännöksessä tarkoitettu valtiontuki, ja koska se tulkitsi ja sovelsi yhteisön oikeuskäytäntöä tältä osin virheellisellä tavalla
            
         
               2)
            
            
               sovelsi virheellisesti EY 87 artiklan 3 kohtaa, koska se
               
                           a)
                        
                        
                           tulkitsi ja sovelsi virheellisellä tavalla maatalousalan valtiontuesta annettuja yhteisön suuntaviivoja (2),
                        
                     
                           b)
                        
                        
                           teki virheen vertaillessaan tuen myönteisiä vaikutuksia ja sen vaikutusta kaupankäynnin edellytyksiin yhteisössä;
                        
                     
                           c)
                        
                        
                           ei arvioinut asianmukaisesti eikä osoittanut myönnetyn tuen vaikutusta mallasteollisuuden toimintaan;
                        
                     
                           d)
                        
                        
                           ei ottanut huomioon tapahtumia Alankomaiden hallituksen ehdollisen tuen myöntämistä koskevan päätöksen tekohetken ja sen ajankohdan välillä, jolloin komissio teki riidanalaisen päätöksen
                        
                     
         
               3)
            
            
               loukkasi hyvän hallinnon periaatetta, koska se ei asianmukaisesti tutkinut kaikkia tuen myöntämiseen liittyviä näkökohtia ja intressejä, joihin lukeutuvat myös tapahtumat Alankomaiden hallituksen ehdollisen tuen myöntämistä koskevan päätöksen tekohetken ja sen ajankohdan välillä, jolloin komissio teki riidanalaisen päätöksen
            
         
               4)
            
            
               laiminlöi EY 253 artiklassa säädetyn perusteluvelvollisuuden.
            
         
      (1)  C-14/2005 (ex N 149/2004) Holland Malt BV.
   
      (2)  Maatalousalan valtiontuesta annetut Yhteisön suuntaviivat (EYVL 2000 C 28, s. 2).